Document ID: /roh_data/filtered/fineweb-2-filterrobots_roh.jsonl.gz/66797

Exteriur - Irlanda: Vivant naginas controllas da cunfin
Tranter l'Irlanda dal Nord e la republica d'Irlanda na duai er en l'avegnir betg dar controllas da cunfin, ha ditg la primministra britannica, Theresa May. Quai malgrà ch'i vegn suenter il Brexit puspè a dar in cunfin tranter las duas parts.
L’extrada da la Gronda Britannia ed uschia er l’extrada da l'Irlanda da l'Uniun europeica n'haja betg per consequenza che las anteriuras controllas vegnian puspè introducidas, uschia May. Ella veglia sa cussegliar damaun cun ses collega irlandais Enda Kenny en chaussa. Quel era medemamain s'exprimì cunter cunfins tranter las duas parts da l'insla.